Transport Malta ħabbret fi stqarrija li l-iskema tal-iskrappjar tal-karozzi mħabbra fil-Baġit għall-2014 ittieħdet kollha. TM qalet li kienu 395 vettura li gawdew minn għotja ta’ €300,000 li kienet allokata għal dan il-għan mill-Gvern. Is-sidien tal-vetturi li applikaw għal din l-iskema kienu intitolati għall-ħlas ta’ bejn €500 u €900 max-xiri ta’ vettura ġdida M1 li tikkwalifika għal din l-iskema. Din l-inizjattiva kienet ippjanata biex tħeġġeġ lin-nies jneħħu mit-triq il-vettura l-antika tagħhom u jixtru waħda ġdida li tħammeġ inqas.